
	1. Проблем/проблеми за решаване: 
Проблем „Липса на нормативен ред за прилагане на измененията на Закона за електронно управление, обнародван с  ДВ бр. 80 от 19.09.2023 г.“ 
 В заложената в Плана за възстановяване и устойчивост на Република България Реформа 6 - „Регистрова реформа за разгръщане потенциала на електронното управление за подобряване на бизнес средата“ от компонент 10 „Бизнес среда“, е предвидено изменение и допълнение на Закона за електронното управление, свързано с въвеждане на правила за създаване на регистри от административните органи и изискванията към тях; въвеждане на определения за „регистър“, „информационна система“, „централен администратор на данни“; въвеждане на дефиниция за защитеното споделено информационно пространство на електронното правителство. Възникнала е необходимост от привеждане на подзаконовата нормативна уредба, регламентираща общите изисквания към информационните системи, регистрите и електронните административни услуги в съответствие със Закона за електронното управление (ЗЕУ), чиито последни изменения и допълнения са обнародвани с ДВ бр. 80 от 19.09.2023 г. В ЗЕУ са заложени редица реформи, които  имат съществен принос към развитие на електронното управление и осигурят и цифрова трансформация на страната. Те са в изпълнение на Актуализираната стратегия за за развитие на електронното управление в Република България (2019 – 2025) и актуализираната Концепция за регистрова реформа (Приложение 2 към Актуализираната стратегия).
Технологичните и административни процеси, които стоят зад тези реформи, следва да намерят своето място в подзаконовата нормативна уредба. Законът предвижда редът и начинът за прилагане на новите норми по отношение на регистрите на административните органи, споделените ресурси на електронното управление, електронните административни услуги, както и други съществени изменения, да бъдат уредени чрез Наредбата за общите изисквания към информационните системи, регистрите и електронните административни услуги (Наредбата). В тази връзка предлаганите изменения на Наредбата следват логическите промени в закона и са в следните направления:
1. Определяне на стандартите и реда за използване от административните органи на споделените ресурси на електронното управление – по чл. 17, ал. 4 ЗЕУ;
2. Въвеждане на правилата за провеждане на одит на системата за сигурно електронно връчване, поддържана от Министерството на електронното управление – по чл. 26а, ал. 2 ЗЕУ
3. Редът за заявяване и използване на регистър чрез информационната система за централизирано изграждане и поддържане на регистри – по чл. 52а, ал. 4 ЗЕУ;
4. Допълване на изискванията към дейността на посредниците на електронни административни услуги – по чл. 24а от ЗЕУ;
5. Хармонизация на контрола в рамките на бюджетния процес със сроковете и указанията по бюджетните прогнози и процедури, утвърдени от Министерство на финансите, както и създаване на опростена техническа спецификация за утвърждаване по чл. 58а от ЗЕУ във връзка със задължението на администрациите за адаптиране на информационните им системи за работа с евро по Националния план за въвеждане на еврото в Република България, Приет с Решение на МС № 797 от 13 ноември 2023 г. – по чл. 7г от ЗЕУ.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
1.3. Посочете защо действащата нормативна рамка не позволява решаване на проблема/проблемите.
 Споделените ресурси на електронното управление са техническата инфраструктура, единната електронна съобщителна мрежа, информационните центрове и държавния хибриден частен облак, които се създават и развиват от Министерство на електронното управление и се използват споделено от всички държавни органи. Към момента няма нормативно въведен ред за тяхното използване. С допълненията  в чл. 17 от ЗЕУ се въвежда изискването за определянето на този ред в НОИИСРЕАУ. За целта се създава нова глава шеста „а“ „Използване на споделените ресурси на електронното управление“, което ще уеднакви стандартите при предоставяне на електронни административни услуги посредством портала на електронното управление.
Съгласно чл. 52а от ЗЕУ министърът на електронното управление създава и поддържа информационна система за централизирано изграждане и поддържане на регистри. Редът за заявяване и използване на регистър чрез системата по ал. 1 се урежда с наредбата по чл. 12, ал. 4.
С чл. 52б от ЗИД на ЗЕУ се въвеждат общи правила за воденето на регистри, като общите изисквания към регистрите, включително за тяхното структуриране, функционалности и удостоверяване на данни, които се определят с НОИИСРЕАУ, във връзка с новото изискване на чл. 4а от ЗЕУ административните органи да водят всички регистри и бази данни в електронна форма.
Последиците от липсата на регламентиран ред за водене и поддържане на регистрите на административните органи изцяло електронно са няколко: създаване на административна тежест за гражданите, бизнеса и администрацията за доказване на обстоятелства в рамките на процеса по административно обслужване; рискове за загуба на данни; рискове за целостта на данните, в т. ч. неоторизирана подмяна на данни; липса на проследимост и история на промените; липса на прозрачност за данните във водените регистри и невъзможност за администрациите да изпълнят задълженията си по Закона за достъп до обществена информация. 
В чл. 24а от ЗЕУ е регламентирана фигурата на посредникa при заявяване на електронни административни услуги, като изискванията към дейността на посредниците, към доставчиците на електронни административни услуги във връзка с посредничеството и правилата за извършване на плащания към доставчиците на услугите се уреждат с наредбата по чл. 12, ал. 4, но с по-разширена законова делегация.
Посочените изменения в Наредбата директно произтичат от измененията в Закона за електронно управление, обнародвани с ДВ бр. 80 от 19.09.2023 г. и § 13 от ПЗР на Закона за държавния бюджет на Република България за 2023 г., обн. с ДВ, бр. 66 от 01.08.2023 г. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не е извършена последваща оценка на нормативния акт.

	2. Цели:
Цел 1 „Определяне на реда и изискванията за прилагане на ключовите изменения в ЗЕУ“
Регламентирането на реда и изискванията към воденето и поддържането на електронните регистри на административните органи ще спомогне за реализацията на целите на регистровата реформа, по отношение на: оптимизиране на организацията на регистрите в държавната администрация; поддръжката им с възможно най-малко разходи; служебният обмен на информация и данни за предоставяне на качествени услуги; възможността за предоставяне на услуги, базирани на регистрите, водени от други административни органи; качеството, пълнотата и всеобхватност на данните; осигуряване на възможности за използване и повторно използване на вече налични данни в публичния сектор от всички заинтересовани страни.
В изпълнение на визията за развитие на електронното управление в Република България е заложена трансформация на модела на предоставяне на електронни административни услуги, ориентирани към потребителя, чрез промяна на технологичните и административни процеси, които стоят зад тях, с резултат намаляване на административната тежест за гражданите и за бизнеса. Чрез създаването на ясен ред за използване на споделените ресурси от административните органи за електронното управление ще се подобри качеството на предоставяните електронни административни услуги и ще се намали административната тежест за гражданите и бизнеса.
Чрез посочените промени ще се осигури техническата и процедурната приложимост на нормативните разпоредби на ЗЕУ, както и създаване на технологични възможности за още по-добро функциониране на института на посредника при заявяване на електронни административни услуги в отдалечените селски райони, където администрацията няма присъствие, от граждани, които не притежават компютърна грамотност и за по-бързо, по-качествено и ефективно административно обслужване. 
Чрез планираните процедури за одитиране  на системата за сигурно електронно връчване (ССЕВ) ще бъде повишена сигурността на ССЕВ и съответно повишено доверието в системата. Системата е ключов канал за комуникация и физическите лица ще могат лесно и сигурно да използват електронни административни услуги и ще могат да получават по електронен път актове за установяване на административни нарушения, фишове и наказателни постановления.
Планираните изменения по отношение на контрол в рамките на бюджетния процес целят да се минимизират грешките от страна на администрациите, както и публично и прозрачно планиране и разходване на бюджетните средства. 
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
1. Административни органи - 598, включително 265 общини
Всички административни органи, както и всички 265 общини, са засегнати и следва да прилагат промените в Наредбата. Всички ще могат да се възползват от възможностите за обмен на данните, използване на споделените ресурси на електронното управление, които следва да предоставят на гражданите и бизнеса в изпълнение на техни законови правомощия.
2. [bookmark: bookmark2] Физически лица - по данни от Националния статистически институт за 2022 г. 
Всички физически лица ще могат лесно и сигурно да използват електронни административни услуги. Административната тежест ще бъде намалена, тъй като задължението за предоставяне на различни видове удостоверения, издадени от един административен орган пред друг, се изисква да се извършва по служебен път, включително чрез служебни справки от съответните регистри чрез централен компонент, поддържан от МЕУ, уреден в НОИИСРЕАУ. Именно това е една от основните цели на политиката за развитие на електронното управление от 2017 г. насам.
3. [bookmark: bookmark3] Юридически лица 
Всички юридически лица ще могат да използват сигурни електронни административни услуги Административната тежест ще бъде намалена, както и времето за предоставяне на различни видове удостоверения, издадени от административен орган директно или пред друг административен орган.
4. Организации, предоставящи обществени услуги и лица, осъществяващи публични функции Енергоразпределителните дружества, ВиК дружествата, телекомуникационните оператори, банките, застрахователните дружества, нотариусите, частните съдебни изпълнители, публичните възложители по чл. 5 от ЗОП, доставчици на удостоверителни услуги, доставчици на пощенски услуги, здравни заведения, образователни учреждения, поддържащи данни, които предоставят административни услуги на гражданите, ще се наложи да изградят или надградят регистрите си, когато са първични администратори на данни. 

Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1 „Без действие“:
Описание:
При Вариант „Без действие” не се предвижда предприемането на измененията на Наредбата за общите изисквания към информационните системи, регистрите и електронните административни услуги , което ще доведе до неизпълнение на чл. 17, ал. 4, чл. 26а, ал. 2, чл. 52а, ал. 4, чл. 24а и чл. 7г от ЗЕУ.
Положителни (икономически/социални/екологични) въздействия:
При вариант „Без действие“ върху посочените в т. 3 заинтересовани страни не се отчита положително в икономически, социален и екологичен аспект въздействие. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Вариант „Без действие“ води до практическа невъзможност за приложение на измененията в Закона за електронното управление и създава правна празнота в нормативната уредба. Върху посочените в т. 3 заинтересовани страни в икономически, социален и екологичен аспект се отчита повишаване на риска от:
· занижено качество на административните услуги и невъзможност в някои случаи за служебно събиране на факти и обстоятелства, налични в регистър;
·  занижено качество и нереализиране на вътрешни електронни административни услуги;
· понижаване на организационната и бюджетна ефективност;
·  по-ниска ефективност на взаимодействието между всички участници в процеса по административно обслужване;
· липса на благоприятно въздействие върху околната среда чрез премахване на значителен обем от хартиен документооборот;
· допълнителна административна тежест при достъпността на административни услуги за гражданите в отдалечени населени места и в чужбина;
· липса на ресурси за осъществяване на други административни функции;
· по-ниско ниво на сигурност при електронното връчване на актове и документи;
· по-ниско доверие в институциите.
(върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия
Малките и средни предприятия като потребители на административни услуги са силно уязвими към посочените отрицателни въздействия, свързани с утежненото административно обслужване
Административна тежест: 
При този вариант на действие административната тежест върху потребителите на административни услуги ще остане висока. За потребителите в отдалечени точки поради съпътстващи разходи при заявяване на административни услуги има риск да станат недостъпни. Запазването на високи нива на административната тежест за гражданите и бизнеса, и като цяло за ползвателите на административни и/или обществени услуги би довело до административни нарушения и намаляване на събираемостта на данъци и такси. 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

Вариант 2 „Хармонизиране на нормите на Наредбата за общите изисквания към информационните системи, регистрите и електронните административни услуги в съответствие с измененията на Закона за електронно управление, обнародван с  ДВ бр. 80 от 19.09.2023 г.“:
Описание:
При този вариант се предвижда предприемането на действия за адаптиране на подзаконовата нормативна уредба в областта на електронното управление към Закона за електронното управление, включително, но не само относно реда и изискванията за водене на електронни регистри, а именно изисквания за структурирането, функционалностите и удостоверяването на данни от регистрите; реда и стандартите за ползване на споделените ресурси, като ще се разпише общ ред за всички споделени ресурси; на системата за сигурно електронно връчване, като се предвижда уреждане на правилата за одит на системата от външен изпълнител най-малко на всеки две години. Предложените нормативни изменения предвиждат и повишаване на сигурността на системата за сигурно електронно връчване и обезпечаване на възможността за електронна комуникация и електронно връчване на актове в процеса по административно наказване. Предвижда се в НОИИСРЕАУ организациите, предоставящи обществени услуги и лицата, осъществяващи публични функции да могат да използват безплатно информационната система за централизирано изграждане на регистри за изграждане и използване на електронните им регистри. Предвижда се ясно регламентиране на сроковете за подаване на информация до МЕУ от страна на административните органи в изпълнение на техни задължения във връзка с бюджетния и проектния контрол относно разходите им в областта на електронното управление и ИКТ.
Ще бъдат преодолени идентифицираните проблеми, свързани със заниженото качество на електронното административно обслужване и неефективността на процесите по осъществяването му. Наличието на гаранции за сигурността на ССЕВ съществено улеснява работните процеси, намалява разходите както за гражданите и бизнеса, така и за администрацията и лицата по чл. 1, ал. 2 от ЗЕУ и подобрява организационната ефективност.
Положителни (икономически/социални/екологични) въздействия:
Върху посочените в т. 3 заинтересовани страни ще има положително в икономически, социален и екологичен аспект въздействие, изразяващо се в:
-	по-високо качество на административните услуги;
-	 по-добро качество и реализиране на изцяло електронни административни услуги и вътрешни електронни административни услуги;
-	повишаване на организационната и бюджетна ефективност;
-	 по-висока ефективност на взаимодействието между всички участници в процеса по административно обслужване;
-	 наличие на значително благоприятно въздействие върху околната среда чрез премахване на съществен обем от хартиен документооборот;
-	освобождаване на ресурси за осъществяване на други административни функции;
-	Постигане на основни цели на регистровата реформа;
-	по-високо ниво на сигурност за управление на данните и ресурсите;
-	оперативна съвместимост и надеждност на регистрите;
-	по-високо доверие в институциите.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
Върху посочените в т. 3 заинтересовани страни не се идентифицира отрицателно въздействие в икономически, социален и екологичен аспект. 
(върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:  
Предложените нормативни промени ще доведе до повишаване на качеството на електронното административно обслужване, намаляване на времето за предоставяне на административни услуги и намаляване на разходите за най-голямата категория представители на бизнеса - МСП. Това ще насърчи използването на електронни административни услуги от страна на бизнеса.
Административна тежест: 
Повишаването на качеството на електронното административно обслужване, повишаване на сигурността на електронните услуги неминуемо ще доведе до намаляване на административната тежест за гражданите и бизнеса, като цяло намаляване на разходите за всички страни участващи в процеса на предоставяне и ползване на административни услуги. ………………………………………………………….
…………………………………………………………………………………………..
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)



	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант
 „Без действие“
	Вариант 1

	Ефективност
	Цел 1: „Определяне на реда и изискванията за прилагане на ключовите изменения в ЗЕУ“
	3
	1

	Ефикасност
	Цел 1: „Определяне на реда и изискванията за прилагане на ключовите изменения в ЗЕУ“
	3
	1

	Съгласуваност
	Цел 1: „Определяне на реда и изискванията за прилагане на ключовите изменения в ЗЕУ“
	3
	1



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: Вариант 2 „Хармонизиране на нормите на Наредбата за общите изисквания към информационните системи, регистрите и електронните административни услуги в съответствие с измененията на Закона за електронно управление, обнародван с  ДВ бр. 80 от 19.09.2023 г.  “
…………………………………………………………………..……………………… ………………………………………………………………………………………….
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



Повишаването на качеството на електронното административно обслужване, повишаване на сигурността на електронните услуги неминуемо ще доведе до намаляване на административната тежест за гражданите и бизнеса, като цяло намаляване на разходите за всички страни участващи в процеса на предоставяне и ползване на административни услуги. 
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….
 
Нови регистри не се създават, но се създава информационна система за централизирано изграждане на регистри, която ще позволи на администрациите да изпълнят изискването на чл. 4а от Закона за електронното управление. Системата ще отговаря на всички изисквания на закона и подзаконовите актове с оглед защита на данните, проследимост, отказоустойчивост и др. Системата е планирано да бъде внедрена в началото на 2024 г. 

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Предложените нормативни промени ще доведат до повишаване на качеството на електронното административно обслужване, намаляване на времето за предоставяне на административни услуги и намаляване на разходите за най-голямата категория представители на бизнеса - МСП. Това ще насърчи използването на електронни административни услуги от страна на бизнеса.
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани рискове за заинтересованите страни от прилагането на избрания препоръчителен вариант.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


……………………………………………………………..………………………………
……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.



……………………………………………………………..………………………………
……………………………………………………………………………………………..
……………………………………………………………………………………………..
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


…………………………………………………………………..……………………… ………………………………………………………………………………………….
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
…………………………………………………………………..……………………… ………………………………………………………………………………………….
Приложете необходимата допълнителна информация и документи.

	11. Информационни източници:
Закон за електронното управление;
Актуализирана Стратегия за развитие на електронното управление 2019-2025 и Концепция за регистрова реформа - https://egov.government.bg/wps/portal/ministry-meu/strategies-policies/strategic-documents;
Интегрирана информационна система на държавната администрация – Административен регистър - https://iisda.government.bg/;
Статистика на Националния статистически институт - https://nsi.bg/bg;
Национален план за възстановяване и устойчивост - https://nextgeneration.bg/14.
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:  Стоян Цонев – директор на дирекция „Политики за електронно управление“

Дата:  
Подпис:  

